
ŠAKIŲ RAJONO SAVIVALDYBĖS ADMINISTRACIJOS DIREKTORIUS

ĮSAKYMO PROJEKTAS
DĖL ŠAKIŲ MIESTO SU PRIEMIESČIAIS BENDROJO PLANO SU GIS SISTEMA KOREGAVIMO IR PLANAVIMO TIKSLŲ

2016 m. rugsėjo 21 d.   Nr.AT-894
Šakiai

                     Vadovaudamasi Lietuvos Respublikos vietos savivaldos įstatymo 29 straipsnio 8 dalies 1 ir 2 punktais, Lietuvos Respublikos teritorijų planavimo įstatymo 3 straipsnio 1 dalies 4 punktu, 6 straipsnio 2 dalimi, 28 straipsnio 2 dalimi ir 29 straipsnio 7 dalimi, Kompleksinio teritorijų planavimo dokumentų rengimo taisyklių, patvirtintų Lietuvos Respublikos aplinkos ministro 2014 m. sausio 2 d. įsakymu Nr. D1-8 „Dėl Kompleksinio teritorijų planavimo dokumentų rengimo taisyklių patvirtinimo“ 131, 136, 139.3.2, 139.3.5.2 punktais, Šakių rajono savivaldybės Tarybos 2013 m. kovo mėn. 28 d. sprendimu Nr.T-106 „Dėl Šakių miesto su priemiesčiais bendrojo plano su GIS sistema tvirtinimo“, rajono savivaldybės administracijos direktoriaus 2015 m. birželio 12 d. įsakymo Nr. AT-574 „Dėl pavedimo administracijos direktoriaus pavaduotojui“ 7 punktu, 
                      1. O r g a n i z u o j u  Šakių miesto su priemiesčiais bendrojo plano su GIS sistema, patvirtinto Šakių rajono savivaldybės Tarybos 2013 m. kovo mėn. 28 d. sprendimu Nr.T-106 „ Dėl Šakių miesto su priemiesčiais bendrojo plano su GIS sistema tvirtinimo“ koregavimą (pridedama schema), kurio planavimo tikslai yra: 
                    1.1 bendrajame plane panaikinti sprendinių spragas;
                    1.2 nustatyti papildomus suplanuotos teritorijos privalomuosius reikalavimus, jei jie nebuvo nustatyti t.y. gamtinio ir kultūrinio kraštovaizdžio savitumo, gamtos ir nekilnojamojo kultūros paveldo išsaugojimą, tikslingą naudojimą ir pažinimą, ekologinei pusiausvyrai būtino gamtinio karkaso formavimą.
                    2. P a v e d u  Architektūros ir urbanistikos skyriui užtikrinti šio įsakymo viešinimą Teritorijų planavimo įstatymo 31 straipsnio 4 dalyje nustatyta tvarka.
                  	Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka.
Administracijos direktoriaus pavaduotoja                                                                 Inga Cibulskienė

